b'\n_START_ARTICLE_\nTromsdalen Ungdoms- og Idrettslag\n_START_PARAGRAPH_\nTromsdalen Ungdoms- og Idrettslag (stiftet i 1938 som Idrettslaget Fart og Ungdomslaget Freidig) er et idrettslag i Troms\xc3\xb8.\n_START_SECTION_\nHistorikk\n_START_PARAGRAPH_\nTUILs historie strekker seg tilbake til 1938, da idrettslaget het Fart og ungdomslaget Freidig. I 1947 ble det nye navnet Radar, men det skulle bare vare frem til 27. oktober 1951 da klubben fikk navnet Tromsdalen Idrettsforening. Klubben har hatt sitt n\xc3\xa5v\xc3\xa6rende navn, Tromsdalen Ungdoms- og Idrettslag, siden 1968. U-en kommer fra sammensl\xc3\xa5ingen av ungdomslaget Freidig og Tromsdalen Idrettsforening. TUIL har n\xc3\xa5 fem avdelinger. _NEWLINE_TUIL fikk i 2002 Den nasjonale idrettens verdipris, blant annet for arbeidet med \xc3\xa5 integrere rusmisbrukere og innvandrermilj\xc3\xb8ene i lokalmilj\xc3\xb8et. Deres integreringsarbeid omfatter ogs\xc3\xa5 samarbeid med et lokalt forankret kultur-, revy- og underholdningsmilj\xc3\xb8 ved Tromstun ungdomsskole, Tromsdalen videreg\xc3\xa5ende skole og Kulta (Tromsdalen Kulturhus).\n_START_SECTION_\nIdretter\n_START_PARAGRAPH_\nTUIL-alliansen best\xc3\xa5r av TUIL Tromsdalen Fotball, TUIL Friidrett, TUIL Ski, TUIL Turn og TUIL Ungdomslag.\n_START_SECTION_\nFotball\n_START_PARAGRAPH_\nHerrelaget TUIL Tromsdalen Fotball spiller i 2018-sesongen i 1. divisjon - OBOS Ligaen, og laget for kvinnene spiller i 2. divisjon.'